Erik Thorsby

Erik Stein Thorsby (født 13. juli 1938 i Oslo, død 23. mars 2021 i Oslo) var en norsk medisiner og professor ved Universitetet i Oslo og Rikshospitalet. Han forsket på immunologi og i særdeleshet transplantasjonsimmunologi.«Nytt om navn. St. Olavs Orden til Thorsby», Tidsskrift for Den norske lægeforening, nr. 8, 2004, besøkt 3. november 2009.

 Virke 
Thorsby var utdannet lege ved Universitetet i Oslo der han avla avgangseksamen i 1963.«Kongelig utmerkelse» , Dagens Medisin, 25. mars 2004, besøkt 3. november 2009. I 1969 avla han den medisinske doktorgrad.

Thorsby innførte vevstyping og transplantasjonsimmunologi som fagfelt i norsk medisin, bl.a. for å finne frem vevstypeforlikelige givere og mottakere ved transplantasjoner.«Erik Thorsby», Store norske leksikon. Lest 6. desember 2014. r. Han var også med på å ta initiativet til Scandiatransplant, den nordiske samarbeidsorganisasjonen for organtransplantasjoner .
Han har arbeidet ved Ullevål universitetssykehus og Rikshospitalet. Han etablerte Vevstypelaboratoriet på Rikshospitalet i 1970, som senere ble til Institutt for transplantasjonsimmunologi. Thorsby var leder av instituttet fra 1970 til 1998. I 1983 ble han professor ved Universitetet i Oslo. Han var også avdelingsoverlege ved Immunologiske institutt, der han var instituttleder fra 1998 til 2006. Fra 1989 til 1990 var han dekanus ved Det medisinske fakultet ved Universitetet i Oslo. Thorsby ble i 2002 president i European Federation for Immunogenetics.

Thorsby drev en omfattende forskning innen immunologi, særlig om HLA-molekyler og transplantasjonsimmunologi. Han forsket på det genetiske opphavet til urbefolkningen på Påskeøya. En DNA-studie som ble publisert i 2014 bekreftet at den genetiske bakgrunnen hos Påskeøya-folket i hovedsak er polynesisk, med 16 % europeisk innslag og 8 % fra amerikanske urfolk. Innslaget av arvemateriale fra amerikanske urfolk ble datert til perioden 1280–1495, lenge før europeernes ankomst til øya i 1722.J. Víctor Moreno-Mayar, Simon Rasmussen, Andaine Seguin-Orlando, Morten Rasmussen, Mason Liang, Siri Tennebø Flåm, Benedicte Alexandra Lie, Gregor Duncan Gilfillan, Rasmus Nielsen, Erik Thorsby, Eske Willerslev og Anna-Sapfo Malaspinas: «Genome-wide Ancestry Patterns in Rapanui Suggest Pre-European Admixture with Native Americans», Current Biology, bd. 24, nr. 21, 2014.Chris Tyles-Smith: «Human Genetics: Pre-Columbian Contact», Current Biology, bd. 24, nr. 21, 2014.

 Utmerkelser 
Kongen utnevnte i 2004 Thorsby til kommandør av St. Olavs Orden «for sin forskningsinnsats innen transplantasjonsimmunologi.»«Tildeling av ordener og medaljer: Søk i arkivet», kongehuset.no, besøkt 3. november 2009. Han mottok Anders Jahres medisinske pris for yngre forskere og Norges almenvitenskapelige forskningsråds pris for fremragende forskning. Thorsby ble i 1992 innvalgt som medlem av Det Norske Videnskaps-Akademi.

 Referanser 

 Eksterne lenker  

Kategori:Norske leger
Kategori:Professorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Kommandører av St. Olavs Orden
Kategori:Fødsler i 1938